recursal/SuperWikiNEXT-32B huggingface dataset:
***Hedda*** er en tysk TV-film fra 2016 regissert av Andreas Kleinert.
Ania Kock skrev manuset, som er basert på Henrik Ibsens *Hedda Gabler*. Det er en moderne tilpasning av skuespillet, som ble urfremført i 1891 i Residenztheater i München.

Handling
--------

Filmen er et relasjonsdrama om det nygifte ekteparet Hedda og Jorgen Tessman. De to har nettopp kommet tilbake fra bryllupsreisen og flytter inn i sin gigantiske villa i skogen med utsikt over dalen. Renovasjonsarbeidene er ennå ikke avsluttet, og Jorgen har åpenbart gått tom for penger. Det vil snart endre seg hvis han tiltrer som overlege etter professor Dr. Brack. Jorgen ønsker ingen konkurranse om denne stillingen, ikke engang av Eilert Lövborg, hans konkurrent og Heddas tidligere kjæreste. Når Jorgen og Hedda arrangerer middagsselskap for professor Brack, dukker Eilert og Thea (Jørgens eks-kjæreste) uventet opp som ubudne gjester. I løpet av kvelden åpenbarer det seg mange forviklinger mellom de fem personene. Gamle sår rippes opp og et nett av kjærlighet, skyld og svik kommer fram i lyset. Natten ender i fiasko og dagen etter er to mennesker døde.

I rollene
---------

* Susanne Wolff – Hedda
* Godehard Giese – Jorgen
* Wanja Mues – Eilert
* Katharina Marie Schubert – Thea
* Bruno Cathomas – Brack
* Jasmin Hahn – Pun
* Traute Hoess – Julle

Anmeldelse
----------

Michael Meyns fra *Filmstarts.de* påpeker at Andreas Kleinert *«forsiktig [har] modernisert»* det klassiske skuespillet *«for å dissekere borgerskapets livsløgner, også i nåtiden.»* Meyns kommer med konklusjonen: *«Med støtte fra sine fremragende skuespillere, fremfor alt Susanne Wolff som tittelheltinnen Hedda, lykkes Andreas Kleinert med en moderne, både filmatisk og teatermessig, nyinnspilling av Henrik Ibsens klassiske stykke.»*

Festivaler
----------

Filmen hadde premiere 8. oktober 2016 på Hamburg Film Festival. På Filmfestival Cologne 2016 inngikk *Hedda* i serien «Made in NRW».

Utmerkelser
-----------

*Hedda* ble under Filmfest Hamburg nominert til «Preis der Hamburger Filmkritik».

Deutsche Akademie für Fernsehen tildelte Myrna Drews en pris i kategorien scenografi.

Referanser
----------

1. ↑  Meyns, Michael. «Hedda – Die Filmstarts-Kritik». Filmstarts.de. Besøkt 2. april 2020.
2. ↑  «Hedda (TV Movie 2016) – Release Info». IMDb.com. Besøkt 2. april 2020.
3. ↑  «Filmfestival Cologne: Made in NRW – Festivalreihe». Filmfestival Cologne. Arkivert fra originalen 1. februar 2017. Besøkt 2. april 2020.
4. ↑  «Filmfest Hamburg – News». Filmfest Hamburg. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 2. april 2020.
5. ↑  «DeutscheAkademieFürFernsehen». Arkivert fra originalen 7. november 2017. Besøkt 2. april 2020.
DR Byen  Foto: Frank B. Daugaard 
DR Byen sett fra Metrostationen
**DR Byen** er Danmarks Radios hovedkvarter i Ørestaden på Amager ved København i Danmark. Her ble alle DRs aktiviteter i København samlet i 2006 og 2007. Alle DRs medarbeidere flyttet til DR Byen fra Radiohuset på Frederiksberg og TV-Byen i Søborg. DR Byen er et av verdens mest avanserte multimediahus.

DR Byen består av i alt fire deler:

* Del 1 inneholder bl.a. DR Produktion.
* Del 2 inneholder bl.a. DR Nyheder.
* Del 3 inneholder bl.a. P4 København (Københavns Radio) og administrasjonen.
* Del 4 eller DR Koncerthuset – inneholder også bl.a. DR Rytmisk.

De første sendingene fra DR Byen begynte i februar 2006. Den første direktesendingen var underholdningsprogrammet *Showtime*. Siden begynte DR2s *Debatten* og *Clement Direkte* å sende direkte fra de nye lokalene i Ørestaden.

Referanser
----------

1. ↑  *DR Byen*, dr.dk. Besøkt 21. mai 2014 Arkivert 3. oktober 2014 hos Wayback Machine.

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** GeoNames
 |
Shetlandsøyenes flagg med mål fra før 2006.
**Shetlandsøyenes flagg** består av et hvitt, nordisk kors på blå bakgrunn. Det ble offisielt vedtatt av øyenes kommunale myndigheter, Shetland Islands Council, 13. desember 2006, etter å ha vært i uoffisiell bruk i mange år. Flagget ble i februar 2005 sanksjonert av Lord Lyon King of Arms, Skottlands riksheraldiker. Ved vedtakelsen i 2006 ble flagget gitt nye mål. Flagget skal være i størrelsesforholdet 3:5 og feltene ved stangen skal være kvadratiske, et bevisst valg for å gjøre flagget likt flaggene for Island, Færøyene og Norge.

Shetlandsøyenes flagg ble tegnet av to studenter, norskættede Roy Grönneberg og Bill Adams, i 1969 i anledning av at det dette året var 500 år siden Shetlandsøyene kom under Skottland. Flagget kombinerer Skottlands blå og hvite farger med korsformen i Norges flagg og tanken var at flagget derigjennom skulle vise at øyene har hørt under begge land.

Litteratur
----------

* Jos Poels: «Shetland Islands flag gets Flag Day and a name», *Nordisk Flaggkontakt*, nr. 45, 2007, s. 5-11
**Szczytno** (tysk: *Ortelsburg*) er en by i Polen. Den ligger nordøst i landet, i Det ermelandskmasuriske voivodskap. Byen er senter i et fylke med samme navn, og har 27 970 innbyggere (2004).

Byens historie strekker seg tilbake til 1300-tallet, da Den tyske orden styrte området. Byen ble senere liggende i Hertugdømet Preussen, og ble dermed en del av Brandenburg-Preussen og Kongeriket Preussen. Ved Tysklands samling ble byen en del av Tyskland.

I begynnelsen av første verdenskrig ble byen ødelagt av russiske tropper. Etter krigen ble det holdt en folkeavstemning i byen, der innbyggerne med klart flertall valgte å forbli i Tyskland.

Under andre verdenskrig flyktet innbyggerne fra den fremrykkende røde armé, og etter krigen ble byen overført til Polen da den polsk-tyske grensen ble flyttet vestover til Oder-Neisse-linjen.

Szczytno har en internasjonal flyplass, ca. 10 kilometer utenfor sentrum. Denne flyplassen fikk i 2005 internasjonal oppmerksomhet etter påstander om at CIA skulle ha et hemmelig fengsel der.

Referanser
----------

1. ↑  ; besøksdato: 6. oktober 2022; filformat: JSON.
2. ↑  «- Hemmelig CIA-fengsel i Polen». Dagbladet. 22. november 2005. Besøkt 26. november 2008.

Eksterne lenker
---------------

* Offisielt nettsted Rediger på Wikidata

* (en) Szczytno – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** NKC **·** GeoNames **·** MusicBrainz
 |
**Shetland Islands Council** (forkortet **SIC**) er navnet på de lokale myndighetene på den skotske øygruppen Shetland. SIC er den nordligste lokale myndighet i Storbritannia. SIC har blant annet har ansvaret for miljø, veier, fergetransport, sosialtjenester, renovasjon, brannvesen og havnevesen. SIC har rett til å kreve inn council tax. SIC består av 22 folkevalgte, hvor neste valg er i mai 2007. Dagens råd er satt sammen av 19 menn og 3 kvinner.

Politisk sammensetning i rådet:

* Uavhengige – 17
* Liberaldemokratene – 5

SICs kostnader for året 2005/2006 var £182 millioner, og dekket alle kostnadene til offentlige tjenester på Shetland. Inntektene fra avgifter, council tax og overføringer fra Scottish Executive utgjorde £130 millioner. Differansen på £52 millioner ble dekt opp av avkastning og overføring fra Shetlands ulike oljefond.

De største kostnadene er knyttet til utdanning, sosial- og omsorgstjenester, veier og transport og drift av oljeterminalhavnen i Sullom Voe.

Inntektsfordeling for året 2005/2006:

| Inntektskilde | beløp |
| --- | --- |
| Tilførsel fra Scottish Executive | £83 millioner |
| Avgifter og gebyrer, husleieinntekter og annen fortjeneste i kommunale selskaper | £39 millioner |
| Council tax | £8 millioner |
| Shetlands oljefond | £52 millioner |

31. mars 2006 var Shetlands oljefond på £292 millioner, tilsvarende £13 000 pr innbygger (163 000 kroner pr innbygger). Rådets økonomiske retningslinje er at fondet aldri skal komme under £250 millioner.

Referanser
----------

1. ↑  «Handbook for Prospective Candidates, Local Council elections – May 2007». Arkivert fra originalen 27. september 2007. Besøkt 14. januar 2007.

Eksterne lenker
---------------

* (en) Offisiell hjemmeside

|  |  |
| --- | --- |
| Oppslagsverk/autoritetsdata | VIAF **·** ISNI **·** BBC Things
 |
Szilvi, Szilvásvárad skogsjernbanes nostalgi-damplokomotiv med vogn.
Fátyol-vízesés endestasjon - stopper.
Lokstallen til skogsjernbanen.
**Szilvásvárad skogsjernbane** (ungarsk: *Szilvásváradi Állami Erdei Vasút*) er en smalsporet turistjernbane som går i rute mellom Szalajkavölgy-Lovaspálya (hestearena) og Fátyol-vízesés i fjellområdet Bükk i Karpatene, to mils vei nord for den ungarske byen Eger, og knapt tre mil fra den slovakiske grensen. Jernbanelinjen er 4,5 km lang, har 760 mm sporvidde, er enkelt-sporet og ikke-elektrifisert.

I sommerhalvåret (april-oktober) kjøres ruten flere ganger om dagen. Fram til 2003 ble denne jernbanen brukt til å hente ned trevirke, siden da er turisme eneste inntektskilde.

Stasjoner og stoppesteder
-------------------------

Szilvásvárad - Fátyol-vízesés (323)| Reisetid ↓ | Navn på stoppested | Reisetid ↑ | Hovedfasilitet |
| --- | --- | --- | --- |
| 0 | **Szalajka-Fatelep** | 15 |  |
| 8 | **Szalajka-Halastó (feltételes megálló)** | 7 |  |
| 16 | **Szalajka-Fátyol-vízesés** | 0 | Fátyol fossefall, bergarter, friluftsmuseum |

Historie
--------

Smalsporsjernbanen ble påbegynt i 1908 på skogseiendommen til Wessely Károly for å transportere ut trevirke fra skogen. Jernbanen har også blitt brukt til å transportere kalkstein og ved den nåværende endestasjonen var det en taubane opp til et 150 m høyereliggende kalkbrudd.

Eksterne lenker
---------------

* Arkivert 15. september 2015 hos Wayback Machine.
* 
*
Generell struktur av en type bioreaktor med kontinuerlig omrøring.
En **bioreaktor** er en teknisk innretning eller system som støtter et biologisk aktivt miljø i den hensikt å lage et spesielt biologisk produkt. Det kan for eksempel være en innretning som ved hjelp av en kjemisk reaksjon lager produkter som innebærer bruk av organismer eller biokjemisk aktive stoffer avledet av slike organismer. Denne prosessen kan enten være aerob eller anaerob. Bioreaktorene er vanligvis sylindriske, og varierer i størrelse fra noen liter til flere tonn, og er ofte laget av rustfritt stål. Det kan også henvise til en enhet eller et system utviklet for å dyrke celler eller vev i sammenheng med cellekultur.

En bioreaktor kan klassifiseres som batch, matet batch eller kontinuerlig (f.eks. en reaktor med automatisk kontinuerlig omrøring).

Spesifikasjoner
---------------

En typisk bioreaktor kan bestå av følgende deler:

* *Blandebatteri* – Brukes til blanding av innholdet i reaktoren som holder "cellene" i perfekt homogen tilstand for bedre transport av næringsstoffer og oksygen til ønsket produkt.
* *Skvalpeskott* – Brukes til å bryte virvelbevegelser i fartøyet, noe som vanligvis er svært uønsket som det endrer tyngdepunktet i systemet og bruker ekstra energi.
* *Sparger* – I aerob dyrkingsprosess er formålet med spargeren å levere tilstrekkelig oksygen til de voksende cellene.
* *Omslag* – Omslaget skaper det ringformede området for sirkulasjon av konstant temperatur på vann som holder temperaturen på bioreaktoren til en konstant verdi.

Benchtop bioreaktor for dyrking av mikroorganismer
En lukket bioreaktor brukt i etanolforskning

Verdens første produksjon og bruk av laboratoriekjøtt
-----------------------------------------------------

Kjøtt som er dyrket fram i laboratorier eller bioreaktor, kunne i desember 2020 selges på restauranter i Singapore – det første landet i verden som tillater salg av denne typen kjøtt.
Det amerikanske selskapet Eat Just kunngjorde 2. desember 2020 at de hadde fått godkjenning fra bystaten. Deres kyllingkjøtt er dyrket fram i bioreaktorer fra dyreceller.

Referanser
----------

1. ↑
2. ↑
3. ↑
4. ↑
**Jean Terrell** (født **Velma Jean Terrell** 26. november 1944 i Belzoni i Mississippi) er en rhythm-and-blues- og soulsanger fra USA, mest kjent som den som overtok som førstesanger i The Supremes, da Diana Ross forlot gruppa i 1970.

Terrell sang på slutten av 1960-tallet i gruppa *Ernie Terrell and the Heavyweights*, sammen med broren, en tidligere tungvektsbokser, som i en periode var WBA-verdensmester. Hun blei oppdaga av Motown-direktør Berry Gordy, mens gruppa opptrådte på en klubb i Miami Beach. Gordy var på utkikk etter en som kunne etterfølge Diana Ross, som planla en solokarriere.

Terrell blei valgt. I en periode spilte hun inn nye Supremes-melodier og øvde sceneshow med Mary Wilson og Cindy Birdsong på dagen, mens disse to hadde konserter sammen med Ross om kvelden. Ross hadde sin avskjedskonsert med The Supremes i Las Vegas 14. januar 1970, og Terrell blei samtidig offisielt introdusert. På listene hadde den nye sammensetninga suksess med «Up the Ladder to the Roof», «Stoned Love», «River Deep Mountain High» (sammen med The Four Tops), «Nathan Jones» og «Floy Joy».

Mot slutten av 1973 blei interessen for The Supremes mindre, både blant publikum og i plateselskapet. Samtidig forlot Birdsong gruppa for en periode. De prøvde med å skifte plateselskap, men det var Motown som eide navnet Supremes. Terrell valgte da å forlate gruppa og blei erstatta av Scherrie Payne. 

Terrell fikk solokontrakt med A&M Records, og hun spilte i 1978 inn et album, *I Had To Fall in Love*, men uenighet om promoteringa gjorde at den ikke blei presentert for publikum i særlig grad. (I 2006 kom den ut på cd.) Seinere var hun med i prosjektet *The FLOS (Former Ladies of the Supremes)*, sammen med flere andre som hadde vært med i The Supremes.

Referanser
----------

1. ↑   Social Networks and Archival Context, SNAC Ark-ID w6m07xdm, besøkt 9. oktober 2017[Hentet fra Wikidata]
2. ↑   Freebase-data fra Google[Hentet fra Wikidata]
3. 1 2 3  Oppslag om Terrell i Graham Betts: *Motown Encyclopedia*, AC Publishing 2014, ISBN 9781311441546.
4. ↑  Gruppa finnes også omtalt som *Ernie Terrell and the Swinging Heavyweights* og *Ernie Terrell and the Knockouts*
5. ↑  Oversikt over listeplasseringene til The Supremes, på nettstedet Allmusic.com; besøkt 3. februar 2016.
6. ↑  Ernie Alderete: «Shine on, Jean Terrell», i *Bay Area Reporter* 4. januar 2007; besøkt 3. februar 2016.
7. ↑  Artikkel Arkivert 6. juli 2013 hos Wayback Machine. på nettstedet Scherriepayneandlyndalaurence.com; besøkt 3. februar 2016.

Eksterne lenker
---------------

* (en) Jean Terrell på Internet Movie Database Rediger på Wikidata
* (en) Jean Terrell på Discogs Rediger på Wikidata

* (en) Jean Terrell på MusicBrainz Rediger på Wikidata

* (en) Jean Terrell på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** MusicBrainz **·** Discogs **·** AllMusic
 |
Shetlandsponni
**Shetlandsponnien** stammer fra Shetlandsøyene, nordøst for Skottland, der de har eksistert i mer en 2 000 år. Arkeologiske utgravninger på Shetlandsøyene viser at det fantes små ponnier på øyene i bronsealderen, men opprinnelsen til den småvokste shetlandsponnien er både uklar og omdiskutert. 

En av teoriene tar utgangspunkt i at hesten opprinnelig kom til Shetlandsøyene fra Norge. Shetlandsponnien er imidlertid en varmblodshest, noe som taler for et mer sørlig opphav enn Skandinavia. Typen er liten og sterk, noe som sammen med varmblodsopphavet taler til fordel for en hest av tundra og/eller fjelltype, som kan ha migrert via is- og landmasser fra det sørlige Europa. En av teoriene inkluderer også kryssing av den opprinnelige ponnien med orientalsk blod. Denne teorien har sammenheng med at det finnes to grunnleggende typer av denne hesten; en med kraftig benbygning og et noe lengre hode, og en med lettere benbygning, høyt båret hale og et finere hode. Disse typene forble mer eller mindre uendret fram til utpå 1600-tallet.

På 1800-tallet ble rasen importert til Skottland og England for å være med i gruvedriften. Til å ha en gjennomsnittshøyde på 100 cm er de overraskende sterke, de kan trekke det dobbelte av sin egen vekt, noe som er mer enn de store trekkhestene klarer. Shetland Pony Stud-Book Society ble etablert i 1890 og hadde som formål å stambokføre raseindivider. Den norske stamboken opprettholdes av Norsk Ponniavlsforening, som registrerer og utsteder hestepass for ponnier i Norge.

På Shetlandsøyene er det et nakent landskap uten trær, men med stein og en tynn jordbunn med stritt gress og lyng. Dette har satt sitt preg på rasen, både i utseende og egenskaper, og gitt en hardfør og lite kresen ponnirase.

Shetlandsponni er en svært allsidig ponni som egner seg like godt til ridning som til kjøring. Ponniene er snille barneponnier som lærer fort og er gode førstehester, likegodt er de flotte kjørehester for voksne.

Rasefakta
---------

* De skal ikke være høyere enn 107 cm ved 5-års alder, 105 ved 3-års alder, og avlsmålet er å få de små og edle, ikke dvergaktige.
* De skal ha et lite hode med bred panne, store øyne og nesebor, med små muler og ører. Halsen skal være vel ansatt og skuldrene godt vinklet og manken markert. Ryggen skal være kort med god dybde og bredde og en god muskelsetning.
* Beina skal være kraftige med korte piper og godt markerte ledd. Høvene skal være sterke og runde.
* De skal ha en god, tykk pels om vinteren, og en kort, tynn og blank sommerpels. Hovskjegget skal være tett og rett.
* De kan ha alle farger, også flekkete.

Se også
-------

* Hest
* Ponni

Kilder
------

* British Native Pony Breeds – The Shetland Pony. Besøkt 30. desember 2008

Eksterne lenker
---------------

* (en) Shetland pony – kategori av bilder, video eller lyd på Commons Rediger på Wikidata

* (en) Shetland pony – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN
 |
**Bionor Pharma ASA** (til 2010 **Nutri Pharma ASA**) var et norsk, børsnotert selskap, som drev med utvikling av vaksiner rettet mot hurtig-muterende virusinfeksjoner som HIV, Hepatitt C og influensa. Selskapet hadde kompetanse innen soyateknologi og utviklet patenterte produkter relatert til helse og livsstilsrelaterte sykdommer.

Selskapet ble grunnlagt av Lars H. Høie i 1993 og selskapets kanskje mest kjente produkt er Nutrilett, et produkt som ble solgt markedsføres av Orkla-eide Axellus. Nutri5, et annet produkt, ble lansert i Norge våren 2008. og markedsføres også i 19 europeiske land Rettighetene til europeisk distribusjon og salg av Nutri5 ble i desember 2008 overdratt til selskapet Nikken UK Ltd.

I 2012 og 2013 arbeidet selskapet med å finne en ressurssterk, internasjonal partner som kunne bidra til selskapets fase III-studier av et nyutviklet legemiddel for HIV-smittede pasienter.

I 2016 skiftet Bionor Pharma navn til Solon Eiendom og var da et rent eiendomsselskap. Bionor hadde da først kjøpt opp eiendomsselskapet Solon for én milliard kroner.

*Bionor Immuno* var et bioteknologiselskap som utvikler vaksiner som stimulerer immunforsvaret til dyr og mennesker. Selskapet ble i 2010 kjøpt opp av Nutri Pharma, senere kjent som Bionor Pharma.

Referanser
----------

1. ↑   Research Organization Registry Data (ROR release v1.19)[Hentet fra Wikidata]
2. ↑   aksjelive.e24.no[Hentet fra Wikidata]
3. ↑
4. ↑
5. ↑
6. ↑  Børsmelding
7. ↑  Bionor Pharmas nye HIV-medisin gir kursfest, e24.no, besøkt 19. juli 2012
8. ↑  Legger ned Bionor Pharma. e24. Besøkt 4. september 2020.
9. ↑  Bionor kjøper Solon Eiendom for én milliard kroner. *DN*. Besøkt 4. september 2020.
10. ↑  Bionor Immuno
***Denne mann er farlig*** (originaltittel: *The Medusa Touch*) er en britisk-fransk thriller og mysteriefilm fra 1978 regissert av Jack Gold. Filmen handler om en mann som er i stand til å forårsake katastrofer bare ved hjelp av tankens kraft. En kveld blir han utsatt for et drapsforsøk og blir derav liggende i koma. En drapsetterforsker avdekker den sjokkerende livshistorien til mannen og innser at han fremdeles utgjør en fare. Hovedrollen spilles av Richard Burton, mens sentrale biroller spilles av Lino Ventura og Lee Remick. Manus er basert på Peter Van Greenaways roman *The Medusa Touch* fra 1973.

Handling
--------

Forfatteren John Morlar blir innlagt på sykehuset med svært alvorlige skader etter et drapsforsøk. Omtrent samtidig kommer den franske etterforskeren Brunel til London. Han er blitt forflyttet som ledd i et utviklingsprogram mellom Frankrike og Storbritannia. Tilfeldigvis blir han satt til å etterforske drapsforsøket på Morlar. Ut ifra sykejournalen til hans psykolog kan det tyde på at Morlar var sinnssyk. Han trodde selv at han var besatt, og at han kun med tankens kraft kunne drepe og skape store ødeleggelser. Brunel oppsøker personer som har kjent Morlar opp gjennom årene for å forsøke å kartlegge uklarhetene rundt drapsforsøket. Etterhvert faller flere og flere av bitene på plass, og han innser til sin forskrekkelse at Morlar ikke lider av tvangstanker, men besitter fryktinngytende krefter. På sykehus begynner den hardt skadde Morlar å vise tegn til bedring. Han ligger fremdeles i koma, men sine overnaturlige krefter har han fremdeles intakt.

Om filmen
---------

Den amerikanske filmkritikeren Leonard Maltin gav den 2 av 4 stjerner.

Den har fått 2 av 5 stjerner i *Den store film- og videoguiden*.

I rollene
---------

* Richard Burton .... John Morlar
* Lino Ventura .... Brunel
* Lee Remick .... Doctor Zonfeld
* Harry Andrews .... Assistant Commissioner
* Alan Badel .... Barrister
* Marie-Christine Barrault .... Patricia
* Jeremy Brett .... Edward Parrish
* Michael Hordern .... Atropos
* Gordon Jackson .... Doctor Johnson
* Michael Byrne .... Duff
* Derek Jacobi .... Townley

Referanser
----------

1. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
2. ↑  *Den store film og videoguiden*. Oslo: Mimessis. 1987. ISBN 8290740018. OCLC 488393635.

Eksterne lenker
---------------

* (en) *Denne mann er farlig* på Internet Movie Database Rediger på Wikidata

* (sv) *Denne mann er farlig* i Svensk Filmdatabas Rediger på Wikidata

* (da) *Denne mann er farlig* i Danmark Nationale Filminstitut Rediger på Wikidata

* (en) *Denne mann er farlig* på AllMovie Rediger på Wikidata

* (fr) *Denne mann er farlig* på Allociné Rediger på Wikidata

* (nl) *Denne mann er farlig* på MovieMeter Rediger på Wikidata

* (en) *Denne mann er farlig* på Turner Classic Movies Rediger på Wikidata

* (en) *Denne mann er farlig* på Rotten Tomatoes Rediger på Wikidata
**John Guy** (født 1949 i Warragul, Australia) er en ledende britisk historiker og biografer.

Guy er født i Australia, men flyttet til Storbritannia med sine foreldre i 1952. Han studerte ved King Edward VII School i Lytham, og Clare College ved University of Cambridge hvor han tok en grad i historie. Ved Cambridge studerte han under Tudor-spesialisten Geoffrey Rudolph Elton. Han ble belønnet med *Greene Cup* av Clare College og *Yorke Price* fra Universitetet i Cambridge. I løpet av sin akademiske karriere har han holdt posisjoner ved University of St Andrews (hvor han ble utnevnt til æresprofessor og var tidvis også viselektor for forskning), Bristol University, UC Berkeley, Rochester og Johns Hopkins University.

Pr 2007 foreleser han ved Universitetet i Cambridge som medlem av Clare College på deltid slik at han kan benytte mer tid på skriving og på arbeid i media som BBC. Guy er en spesialist på Tudortiden og skrevet omfattende om epoken. Hans bøker har fått rosende omtaler og hvor hans nyest verk *My Heart is My Own: the Life of Mary Queen of Scots*, ble priset med *Whitbread Biography Award* i 2004. Hans stil er å bedømme og reevaluere, og hans verker består ofte at han forteller historien fra en ny og overraskende synsvinkel.

Referanser
----------

1. ↑   VIAF-identifikator, oppført som John Alexander Guy, VIAF-ID 282761978[Hentet fra Wikidata]
2. ↑   IdRef, www.idref.fr, besøkt 6. mars 2020[Hentet fra Wikidata]

Eksterne lenker
---------------

* University of St Andrews: Professor John Guy
* Biography on Guy's own website
* British Council: *Britiske samtidsforfattere*

|  |  |
| --- | --- |
| Oppslagsverk/autoritetsdata | VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |
Prisse-papyrusen inneholder teksten til *Ptahhoteps lære*. Papyrusen eies av Bibliothèque nationale.
***Ptahhoteps lære*** er en tekst i *visdomslære*-sjangeren (sebayt) fra oldtidens Egypt. Teksten tilskrives vanligvis Ptahhotep, en lokal borgermester under farao Isesi i under det femte dynasti (ca 2414-2375 f.Kr.).

Ptahhoteps lære er en samling utsagn og råd fra forfatteren til sin sønn. Forfatteren ønsker å formidle videre visdommen fra sine forfedre, som hadde «lyttet til gudene». Utsagnene formidler slike dyder som ærlighet, selvbeherskelse og nestekjærlighet. Sentrale tema er respekten for andres visdom, og erkjennelsen av at menneskenes kunnskap er begrenset. Man skal søke å unngå åpen konflikt, og streve etter rett og rettferdighet. Andre råd gjelder opptreden i høyerestående personers nærvær, og valg av arbeidsgiver. Respekt og takknemlighet for gudenes inngripen er et gjennomgangstema.

Teksten er kjent fra en papyrus i Bibliothèque nationale, og to i British Museum. De tre versjonene er ikke identiske. 

Skriftet er gjort kjent for moderne lesere gjennom Christian Jacqs bok *The Living Wisdom of Ancient Egypt*, 1999. Et utvalg av teksten er publisert på norsk i *Den egyptiske dødeboken, og tekster om livets vei,* 2001.

Referanser
----------

1. ↑  Saphinaz-Amal Naguib og Eldrid Johansen i innledningen til teksten i antologien *Den egyptiske dødeboken, og tekster om livets vei,* 2001.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF
 |
**Joseph Waters «Joe» Spence** (født 15. desember 1898 i Throckley i Northumberland, død 31. desember 1966) var en engelsk fotballspiller, mest kjent fra sin tid som storscorer for Manchester United fra 1919 til 1933. Han spilte totalt 510 kamper og scoret 168 mål for Manchester-klubben. 

Spence var en av Manchester Uniteds store stjerner i mellomkrigstiden, og han var så målfarlig at supporterene til United skrek «Give it to Joe!» («Spill ballen til Joe!») når laget gikk i angrep. Hans status i den røde delen av Manchester var høy, og han ble kalt «Mr. Soccer» («Hr. Fotball»). Dessverre for Spence var Manchester United inne i klubbens vanskeligste periode i hans storhetstid, men han var en viktig brikke da klubben strevde med å etablere seg i 1. divisjon.

Han forlot Manchester United til fordel for Bradford City i 1933, hvor han spilte 75 kamper på to sesonger og scoret 27 mål. I 1935 skrev han under for Chesterfield.

Da annen verdenskrig sluttet i 1945, ble han hentet tilbake til Manchester United av deres nye trener, Matt Busby, for å bli en del av hans trener-gruppe og jobbe som talentspeider. Til tross for sin målteft fikk han kun to landskamper for England.

Eksterne lenker
---------------

* (en) Joe Spence – national-football-teams.com Rediger på Wikidata

* (en) Joe Spence – EU-Football.info Rediger på Wikidata
* Joe Spences statistikk og profil for England
* Joe Spences statistikk for Manchester United

|  |  |
| --- | --- |
| Oppslagsverk/autoritetsdata | Prabook
 |
**Bergen jordmorhøgskole** var en høgskole for jordmorutdanning, etablert i Bergen i 1860, da som en integrert undervisning ved Fødselsstiftelsen i Bergen. Skolen ble i 1991 en del av Bergen helse- og sosialhøgskole, og ble i 1994 fusjonert inn i Høgskolen i Bergen.

Den første jordmorutdanningen i Norge ble opprettet i Christiania i 1826, og inntil 1970 var Oslo og Bergen de eneste utdanningsstedene for jordmødre.

Utdanningen ble vedtatt opprettet av Stortinget i 1860, og undervisningen kom i gang 1. mai 1861. Skolen het fram til 1926 *Bergen Fødselsstiftelse og Jordemoderskole*. Da fødselsstiftelsen i 1926 skiftet lokaler og navn, fulgte utdanningen med, og skiftet navn til *Jordmorskolen ved Kvinneklinikken i Bergen*. Ved en lovendring i 1952 ble det påkrevet med sykepleierutdanning som grunnutdanning for jordmødre. Dette endret både undervisningen og navnet, som heretter ble *Statens Jordmorskole i Bergen*. Skolen flyttet fra Kvinneklinikken til villa Skjolnes på Nesttun i 1972. Skolen ble i 1982 innlemmet i det statlige høgskolesystemet, sammen med alle andre 2- og 3-årige helsefagutdanninger. Samtidig fikk den navnet *Bergen jordmorhøgskole*.

Litteratur
----------

* *Profesjonsutdanninger i Bergen*. Redaktør: Egil Ertresvaag. Bergen, 2007. ISBN 978-82-77-09091-7
* *Jordmorutdanning og kvinneklinikk : tilbakeblikk og status etter 125 år i Bergen : jubileumsskrift for Bergen jordmorhøgskole og Kvinneklinikken*. Redaktører: Kjell Haram og Per Bergsjø. Bergen, 1987 ISBN 82-990918-5-3

|  |  |
| --- | --- |
| Oppslagsverk/autoritetsdata | Bergen byleksikon **·** VIAF
 |
**Joe Spano** (født 7. juli 1946 i San Francisco, California) er en amerikansk skuespiller.

Spano debuterte som skuespiller i en oppsetning av Romeo og Julie i 1967. Spano flyttet til Hollywood på slutten av 1970-tallet. Spano ble kjent gjennom sin rolle som løytnant Henry Goldblume i TV-serien *Hill Street Blues* der han var med i syv år og han er godt kjent for hans arbeid i TV-serien *NCIS* der han spiller FBI-agenten Tobias Fornell som er en god venn av hovedpersonen Leroy Jethro Gibbs som spilles av Mark Harmon.

Spano hadde gjesteroller i TV-serier som *NYPD Blue*, *The X-Files* og *Amazing Grace*. Spano ble tildelt en Emmy Award i 1988 for beste gjesteskuespiller i en dramaserie for rollen han spilte i en episode av TV-serien *Midnight Caller*. Han har dukket opp i over tjue spillefilmer, blant annet arbeidet han sammen med Tom Hanks i filmen *Apollo 13* og sammen med Richard Gere og Edward Norton i *Primal Fear*. Joe Spano blir ofte forvekslet med den australske skuespilleren Joseph Spano, men de er ikke i slekt. Spano gjorde sin debut på Broadway i 1992.

Referanser
----------

1. ↑   Internet Broadway Database, Internet Broadway Database person-id 71193, besøkt 9. oktober 2017[Hentet fra Wikidata]

Eksterne lenker
---------------

* Offisielt nettsted Rediger på Wikidata
* (en) Joe Spano på Internet Movie Database Rediger på Wikidata

* (sv) Joe Spano i Svensk Filmdatabas Rediger på Wikidata

* (da) Joe Spano på Scope Rediger på Wikidata

* (fr) Joe Spano på Allociné Rediger på Wikidata

* (en) Joe Spano på AllMovie Rediger på Wikidata

* (en) Joe Spano hos The Movie Database Rediger på Wikidata

* (en) Joe Spano hos Internet Broadway Database Rediger på Wikidata

* (en) Joe Spano hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** BNF **·** BNF (data) **·** BNE
 |
**Folketingets komiteer** (dansk: *udvalg*) er en rekke arbeidsgrupper som Folketinget oppretter og utpeker folketingsmedlemmer til å delta i. En komités viktigste oppgave er å behandle de lov- og beslutningsforslag som henvises til behandling i komiteen, men herutover følger komiteen med i utviklingen innenfor sitt saksområde, for eksempel ved å stille spørsmål til en minister. Ministeren kan svare skriftlig eller muntlig (ministeren kommer i såkalt «samråd» med komiteen). Dessuten kan en komité motta henvendelser (deputasjoner) fra organisasjoner og andre.

Der er to forskjellige komitétyper: *stående komiteer*, det vil si faste komiteer, og *særlige komiteer*.

Folketinget har nedsatt 23 stående komiteer, hvis saksområder i vidt omfang svarer til ministerienes ansvarsområder. Komiteenes saksområder besluttes av Komiteen for forretningsordenen.

Særlige komiteer, som også kalles *ad hoc-komiteer*, nedsettes til å ta seg av enkelte saker eller særlige emner.

De fleste komiteer har 17 medlemmer, og utpekning av medlemmene skjer ved valg i Folketinget etter reglene for forholdstallsvalg. Da partigruppene ofte slutter seg sammen i valggrupper, avspeiler en komités sammensetning ikke nødvendigvis helt sammensetningen i Folketingssalen.

For medlemmene av de fleste stående komiteer er der normalt utpekt et antall stedfortredere. Disse skal være medlemmer av Folketinget og har rett til å delta i komitémøtene, men uten stemmerett og uten rett til å komme med uttalelser i komiteens betenkninger.

Komiteene velger en komitéformann, og til hjelp for arbeidet tilknyttes likeledes en komitésekretær, som ikke er et folketingsmedlem, men normalt en tjenestemann med juridisk eller nasjonaløkonomisk utdannelse. Komitésekretæren fører protokoll over komiteens arbeide.

Folketingets stående komiteer
-----------------------------

I henhold til Folketingets forretningsorden er de 25 stående komiteer følgende:

1. Udvalget for Forretningsorden
2. Udvalget til Valgs Prøvelse
3. Beskæftigelsesudvalget (arbeidskomiteen)
4. Undervisningsudvalget
5. Energi-, Forsynings- og Klimaudvalget
6. Erhvervs-, Vækst- og Eksportudvalget (næringskomiteen)
7. Europaudvalget
8. Finansudvalget
9. Forsvarsudvalget
10. Indfødsretsudvalget
11. Kirkeudvalget
12. Kulturudvalget
13. Ligestillingsudvalget
14. Miljø- og Fødevareudvalget
15. Retsudvalget
16. Skatteudvalget
17. Social-, Indenrigs- og Børneudvalget
18. Sundheds- og Ældreudvalget
19. Transport-, Bygnings- og Boligudvalget
20. Uddannelses- og Forskningsudvalget
21. Udenrigsudvalget
22. Udlændinge- og Integrationsudvalget
23. Udvalget for Landdistrikter og Øer

Eksterne lenker
---------------

* Folketingets komiteer
Minnesmerke i Isfahan
**Burzoe** (**Bozorgmehr** eller **Borzoyeh**, født i Nishapur eller i Merv) var en persisk lege og statsmann under det sassanidiske Iran på 500-tallet. Burzoe var kandler og livmedikus for den persiske shah Khosrau I (*Anushiravan*) og dessuten av de lærde ved Akademiet i Gundishapur. Han obersatte det indiske *Panchatantra* fra sanskrit til det middelpersiske språk pahlavi. Boken ble senere kjent som *Kalīla wa Dimna*. Verket inneholder fabler og historier der dyr spiller hovedrollene.

Boken «Pandnamak-i Vozurg-Mihr-i Buchtakan» tilskrives også Burzoe. Også den er blitt oversatt til forskjellige moderne språk.

Burzoe var en sjakkmester. Oppfinnelsen av set som nå er kjent som backgammon er blitt tilskrevet ham.

Hans innledning til «Kalīla wa Dimna» viser at Burzoe enten var ateist eller tilhenger av den materialistisk-ateistiske zurvanismen, - såfremt dette inntrykket er blitt vekket ved at oversetteren til nypersisk ikke er blitt tildiktet ham.

Eksterne lenker
---------------

* Burzoe i Encyclopædia Iranica

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI
 |
Ruan Ji, en av representantene for den ukonvensjonelle levemåten som kjennetegnet qingtankulturen
**Qingtan** (kinesisk: 清谈 / 清谈 , W.-G.: *Ch'ing-t'an*, «ren konversasjon»), også kalt *qingyan* (清 言), var en taoistisk strømning i tiden for Wei- og Jindynastiene (220-420) og under Norddynastiene.

Qingtan sanmenlignes ofte med den japanske zens bruk av koan.

Qinqtan tok sikte på høflig ren konversasjon om metafysikk, filosofi og personligheter. Foreteelsen var særlig populær i Den sørlige hovedstad mot slutten av Han, De stridende stater og De tre riker (Wei, Shu-han, Wu). Den fremste av slike diskusjonsgrupper, i sentrum av læren om den filosofiske taoismen – især av Laozi (*Daodejing*) og *Zhuangzi* – , var «De syv vise i bambuslunden». Til Qingtan-foretredere regnes blant andre Han Yan (何晏), Wang Bi (王弼), Xiahou Xuan (夏侯玄), Wang Yan (王衍) og Guo Xiang (郭象).

Eksterne lenker
---------------

* The voices of Wei-Jin scholars: A study of 'qingtan'[*død lenke*]
* qingtan, or ch’ing-t’an, or pure conversation (Kinesisk filosofi i Encyclopædia Britannica)
* Vom traditionellen China zum modernen Taiwan
* Ch'ing-t’an

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis
 |
Folketellingens logo.
Inni en folktellingsstasjon i Severodvinsk
En 10-rubel-mynt til minne om folketellingen.
**Folketellingen i Russland 2010** (Всеросси́йская пе́репись населе́ния 2010 го́да) er den første folketellingen i Russland siden 2002, og den andre siden Sovjetunionens fall.

Gjennomføring
-------------

Forberedelser til folketellingen startet i 2007, og de fleste steder fant folketellingen sted mellom 14. og 25. oktober.

Kraftig regnfall den 16. oktober førte til så kraftige oversvømmelser at folketellingen ble tellingen utsatt fem dager i Tuapse-regionen og to dager i Apsjeronsk. I enkelte vanskelig tilgjengelige områder ble tellingen gjort mellom 1. april og 20. desember. 

I Sibir valgte mangre russere å fylle inn «siberer» i feltet for nasjonalitet, noe som fikk Michael Bohm i The Moscow Times til å foreslå at nasjonalitet burde fjernes fra russiske pass.

Resultater
----------

Foreløpige resultater publisert i april 2011 viste at Russlands befolkning er 142 905 200 en nedgang på 2,6% siden folketellingen i 2002. De endelige resultatene ventes ikke klare før i fjerde kvartal 2013.

Referanser
----------

1. ↑  "Осенний пересчет". "Rossiyskaya Gazeta", 15. oktober 2010
2. ↑  Росстат продлил сроки переписи в двух подтопленных районах Кубани. *RIA Novosti* 25. oktober 2010
3. ↑  Bohm, Michael (6. oktober 2011). «Leave Nationality Out of the Passport». *The Moscow Times*. Besøkt 6. oktober 2011.
4. ↑  Предварительные итоги Всероссийской переписи населения 2010 года Arkivert 19. august 2012 hos Wayback Machine. («Foreløpige resultater fra den nasjonale folketellingen i 2010») Besøkt 4. februar 2012
5. ↑  «Когда же узнаем точно?». Arkivert fra originalen 5. august 2012. Besøkt 4. februar 2012.

Eksterne lenker
---------------

* Offisielt nettsted Rediger på Wikidata

* (en) Russian Census 2010 – kategori av bilder, video eller lyd på Commons Rediger på Wikidata

Portal: Russland
Hårnålssvinger på en forlengelse av Burmaveien, foto fra 1944/1945. Stigningen med de 24 hårnålssvingene ble bygd av Republikken Kinas amerikanske allierte i kampen mot Japan, of var en del av ruten fra India via Burma til Chongqing i Kina.
**Qinglong** (kinesisk: 晴隆县 ; pinyin: *Qínglóng Xiàn*) er et fylke i det autonome prefekturet Qianxinan i provinsen Guizhou i Folkerepublikken Kina. 

Befolkningen var på 264 875 innbyggere i 1999.

Kulturminner
------------

Den såkalte 24-zig veistrekningen (*Tjuefiresvingersveien*) fra den annen sino-japanske krig (*"Ershisi dao guai" kangzhan gonglu*) ble i 2006 oppført på Folkerepublikken Kinas liste over kulturminner.

Administrative enheter
----------------------

**Storkommuner:**

* Liancheng (莲城镇,administrativt sete); Shazi (沙子镇); Bihen (碧痕镇); Dachang (大厂镇); Jichang (鸡场镇); Huagong (花贡镇); Zhongying (中营镇); Guangzhao (光照镇);

**Kommuner:**

* Changliu (长流乡); Datian (大田乡); Machang (马场乡); Zima (紫马乡); Angu (安谷乡); Sanbao for yi-folket (三宝彝族乡).

Samferdsel
----------

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Informasjonssider Arkivert 11. oktober 2011 hos Wayback Machine.
* Historic '24-zig' Rediscovered on Stilwell Road
* Burma Road: The Road to re-discover
* dao guai" kangzhan gonglu − kinesisk [*død lenke*]

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Golos** (russisk: Ассоциация некоммерческих организаций «В защиту прав избирателей „ГОЛОС"») er en russisk organisasjon som arbeider for å fremme velgernes rettigheter og sivilsamfunn i Russland. Organisasjonen er i noen vestlige media beskrevet som den eneste uavhengige valgobservatøren i landet.

Golos er særlig opptatt av å overvåke valgavvikling i Russland. Gjennom regionale avdelinger arbeider organisasjonen for å avdekke påstått fusk, uregelmessigheter og maktmisbruk ved valgene. Organisasjonen melder selv at den er aktiv i 48 regioner.

Organisasjonen mottar økonomisk støtte fra utlandet, blant annet fra USA, og organisasjonen er på denne bakgrunn anklaget for å fremme utenlandsk innblanding i russisk politikk. Golos anklager på sin side russiske myndigheter for å forfølge den.

Golos ledes av Lilija Sjibanova. På vegne av organisasjonen mottok hun i 2012 Andrej Sakharovs frihetspris fra Den norske Helsingforskomité. I april 2013 ble Golos ilagt en bot på 300 000 rubler for å ha unnlatt å registrere seg som «utenlandsk agent», slik organisasjoner som mottar økonomisk støtte fra utlandet er forpliktet til etter russisk lov om ikke-statlige organisasjoner. Saken gjaldt prispengene for Andrej Sakharovs frihetspris. Golos meldte at saken vil bli anket.

Referanser
----------

1. ↑  «Et annerledes valg», *NRK*, 29. november 2007.
2. ↑  «- Allerede rapportert om 2000 klager på valgfusk», *Aftenposten*, 4. mars 2012.
3. ↑  «Kreml svinger sverdet», *Aftenposten*, 26. oktober 2012.
4. ↑  «About GOLOS», Golos.
5. ↑  «Golos proves to be American»[*død lenke*], *Voice of Russia*, 9. desember 2011.
6. ↑  «Russiske observatører: - Våre nettsider ble angrepet», *Aftenposten*, 4. desember 2011.
7. ↑  «Ny Putin-lov vil spion-stemple kritikere: – Vi møter brutal motstand», *NRK*, 22. oktober 2012.
8. ↑  «Andrej Sakharovs Frihetspris 2012 tildeles foreningen GOLOS» Arkivert 19. januar 2013 hos Wayback Machine. Den norske Helsingforskomité.
9. ↑  «Russisk aktivistgruppe fikk bot», *Adresseavisen*, 25. april 2013.
10. ↑  «Russia NGO law: Election watchdog Golos fined», *BBC News*, 25. april 2013.

Eksterne lenker
---------------

* (ru) Offisielt nettsted Rediger på Wikidata

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** VIAF **·** GND **·** LCCN
 |
Kanal i Zhujiajiao i Qingpu
Qingpu i Shanghai
Fra Zhujiajiao
**Qingpu** (kinesisk: 青浦区, pinyin: *Qīngpǔ Qū*) er et av distriktene i byprovinsen Shanghai i Kina, godt vest for den egentlige Shanghai by. Shanghais eneste innsjø Dianshansjøen, ligger her. Både elven Huangpu og elven Wusong renner fra denne innsjøen. 

Befolkningen var på 1 081 000 innbyggere i 2010, mens den i 2001 var på 456 834. Arealet er på 675,11 km².

Qiangpu ligger helt vest i Shanghai, og grenser både til provinsen Jiangsu og provinsen Zhejiang. Byen Baihe, som er den eldste i Qingpudistriktet, er kjent for sine oppføringer av *huju* (Shanghaiopera). I Qingpu ligger også Zhujiajiao, kalt «Shanghais Venezia», som er et populært utfartssted.

Administrative enheter
----------------------

Qingpu består av:

* **Subdistriktene** Xiayang (夏阳街道); Xianghuaqiao (香花桥街道); Yingpu (盈浦街道);
* **Storkommunene** Baihe (白鹤镇); Chonggu (重固镇); Huaxin (华新镇); Jinze (金泽镇); Liantang (练塘镇); Xujing (徐泾镇); Zhaoxiang (赵巷镇); og Zhujiajiao (朱家角镇).

Samferdsel
----------

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

Referanser
----------

1. ↑  Shanghai 2010 Population

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
***Goluboj sjtsjenok*** (originaltittel: *Голубой щенок*) er en sovjetisk film fra 1976, regissert av Jefim Gamburg.

Handling
--------

En valp, som merkelig nok er født med en lyseblå pels, blir avvist av alle han kjenner. Ingen ønsker å leke med ham, eller være vennen hans. Selv de grå hundene unngår ham. Men valpen blir kidnappet av en sjørøver. Men en snill sjømann får høre om dette, og bestemmer seg for å redde valpen. Han begynner å jage etter sjørøveren, som senker sjømannens skip.

Sjørøveren binder fast både sjømannen og valpen. Men den lille valpen klarer å få dem løs, og de kan endelig beseire sjørøveren - en gang for alle. Han og valpen vender deretter tilbake til hjemstedet deres som helter. Nå prøver ingen å unngå valpen lenger. Enda viktigere er det at valpen endelig har funnet seg en ekte venn.

Skuespillere
------------

* Mikhail Bojarskij
* Alisa Freindlich
* Aleksandr Gradskij
* Andrej Mironov

Referanser
----------

1. ↑  ; besøksdato: 13. mai 2016.
2. ↑  Во Владивостоке открылась выставка "Все-все-все"
3. ↑  ГОЛУБОЙ ЩЕНОК (1976)

Eksterne lenker
---------------

* (en) *Goluboj sjtsjenok* på Internet Movie Database Rediger på Wikidata
**Charles Cyphers** (født 1939) er en amerikansk skuespiller best kjent fra de to første *Halloween*-filmene. Han har medvirket i flere av John Carpenters filmer, deriblant *Tåken* (1980) og *Escape from New York* (1981). 

Cyphers filmdebuterte i *Truck Turner* (1974) og tv-debuterte i 1973 i en episode av krimserien *The F.B.I.* Han hadde en fast rolle i serien *Nick Freno: Licensed Teacher* (1996–1998). Han har stort sett hatt biroller på film og har hatt flerfoldige gjesteroller i mange kjente amerikanske tv-serier. 

Han spilte rollen som sheriff Leigh Brackett i *Halloween* (1977) og *Haloween 2* (1981). Han gjentok rollen i *Halloween Kills* (2021).

Cypers har gjennom karrieren medvirket i rundt 100 film- og TV-produksjoner.

Referanser
----------

1. ↑   Gemeinsame Normdatei, besøkt 5. mai 2014[Hentet fra Wikidata]
2. ↑   ČSFD, ČSFD person-ID 36127[Hentet fra Wikidata]
3. ↑  «Charles Cyphers». *IMDb*. Besøkt 23. september 2021.

Eksterne lenker
---------------

* (en) Charles Cyphers på Internet Movie Database Rediger på Wikidata

* (da) Charles Cyphers på Filmdatabasen Rediger på Wikidata

* (fr) Charles Cyphers på Allociné Rediger på Wikidata

* (en) Charles Cyphers på AllMovie Rediger på Wikidata

* (en) Charles Cyphers hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Charles Courant** (født 14. april 1896, død 26. juni 1982) var en sveitsisk bryter som deltok i de olympiske leker i 1920 i Antwerpen og 1924 i Paris.

Courant vant en olympisk sølvmedalje i bryting under Sommer-OL 1920 i Antwerpen. Han kom på andreplass i den nest tyngste vektklassen, lett tungvekt opp til 82,5 kg, i fristil. I finalen tapte han mot svenske Anders Larsson. Det var tretten brytere fra åtte nasjoner i denne vektklassen, som ble avviklet i perioden 25. til 27. august. 

Fire år senere, under OL 1924 i Paris ble han nummer tre i bryting fristil i lett tungvekt.

OL-medaljer
-----------

* Sølv 1920 Belgias flagg Antwerpen - Sølv i bryting, lett tungvekt fristil Sveits’ flagg Sveits
* Bronse 1924 Frankrikes flagg Paris - Bronse i bryting, lett tungvekt fristil Sveits’ flagg Sveits

Eksterne lenker
---------------

* (en) Charles Courant – Olympedia Rediger på Wikidata

* (en) Charles Courant – Sports-Reference (OL-resultater – arkivert) Rediger på Wikidata

* (en) Charles Courant – FILA Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Vinifikasjon hos Château de Meursault
**Maserasjon**, fra tysk *Mazeration*, til senlatin *maceratio* betyr «bløtlegging, oppmykning». I forbindelse med vinlaging er maserasjon, eller skinnkontakttid, en del av vinifikasjonsprosessen hvor vinen trekker ut farge fra skallet (helst til rødvin), og tannin og andre stoff fra kjerner og stilker.

Under gjæringen blir sukkeret i druene omdannet til alkohol og karbondioksid. Druemassen med kjøtt, saft, skall og steiner får trekke sammen både før, under og ofte også etter selve alkoholgjæringen. Dette kalles maserasjon og er en viktig prosess. Det er nemlig her smaksstoffene utvikles, og det trekkes ut farge og tannin fra skall og steiner. Tannin er stoffene som gir rødvin sine snerpende egenskaper .

Tenk på maserasjon som å legge en tepose i en tekopp. Jo lenger posen får ligge i vannet, jo mer smaksrik og snerpende vil den ferdige teen bli.

**Andre betydninger**  

Ved opparbeiding av urtepreparat og andre naturmidler innebærer maserasjon at opphakkene urter m.v. ligger i bløt i vann eller andre løsemidler for å trekke ut de virksomme stoffet. Etter maserasjonen blir oftest det faste stoffet filtrert bort, og bare det flytende uttrekket blir brukt videre.

Maserasjon brukes også om fremstilling av planteuttrekk til medisinsk bruk (droge) ved hjelp av væske.

Referanser
----------

1. ↑  Vinmonopolet. «Hvordan lages rødvin?». Besøkt 17. juni 2018.